ଏନଆରଏସ ଘଟଣାକୁ ନିନ୍ଦା କଲା ଏସସିବି ପିଜି ଓ ୟୁଜି ଡାକ୍ତର ସଂଘ\nକଟକ, ଜୁନ ୧୩ (ଲୋକାଲ ୱାୟାର): କୋଲକାତାସ୍ଥିତ ଏନଆରଏସ ମେଡିକାଲ କଲେଜର ଘଟିଥିବା ଘଟଣାକୁ ବୁଧବାର ଦିନ ତୀବ୍ର ନିନ୍ଦା କରିଛନ୍ତି ଏସସିବି ମେଡିକାଲ କଲେଜ ଓ ହସ୍ପିଟାଲର ପିଜି ଓ ୟୁଜି ଡାକ୍ତର ସଂଘ ।\nଏ ନେଇ ଉପରୋକ୍ତ ସଂଘ ଗୁଡିକର ଏକ ପ୍ରତିବାଦ ଶୋଭାଯାତ୍ରା ଏସସିବି ଅଧ୍ୟକ୍ଷଙ୍କ କାର୍ଯ୍ୟାଳୟ ନିକଟରୁ ବାହାରିଥିଲା । ଉକ୍ତ ଶୋଭାଯାତ୍ରା ଏସସିବିର ବିଭିନ୍ନ ୱାର୍ଡକୁ ପରିକ୍ରମା କରିଥିଲେ । ଏହା ସହିତ ଏନଆର କଲେଜରେ ଧାରଣରେ ବସିଥÒବା ଡାକ୍ତର ଛାତ୍ରଛାତ୍ରୀଙ୍କୁ ସମର୍ଥନ ଜଣାଇଛନ୍ତି ଉକ୍ତ ସଂଘ ।\nଡାକ୍ତାର ଛାତ୍ରଛାତ୍ରୀଙ୍କୁ ନ୍ୟାୟ ନ ମିଲିଲେ କଳାବ୍ୟାଜ ପରିଧାନ କରିବେ ବୋଲି ପିଜି ଡାକ୍ତର ସଂଘର ସଭାପତି ଡା. ପ୍ରଭାତ ରାଉତ କହିଛନ୍ତି । ସେହିପରି ମେଡିକାଲରେ ସିକ୍ୟୁରିଟି ବ୍ୟବସ୍ଥା କଡାକଡି ଓ ଦୋଷୀଙ୍କ ବିରୋଧରେ କାର୍ଯ୍ୟାନୁଷ୍ଠାନ ଗ୍ରହଣ କରିବା ପାଇଁ ଡା. ଶ୍ରୀ ରାଉତ ଦାବି କରିଛନ୍ତି ।\nଏହି ଶୋଭାଯାତ୍ରାରେ ଓମସା ରାଜ୍ୟ ସମ୍ପାଦକ ଡା. ଜ୍ୟୋର୍ତିମୟ ନାୟକ, ପିଜି ଡା. ଅଶୋକ ପାଲ, ୟୁଜି ଛାତ୍ର ସଂଘ ସଭାପତି ଡା. ଦୀପକ ସାମଲ, ସମ୍ପାରଣ ସମ୍ପାଦକ ପ୍ରତ୍ୟୁଷ ସେନାପତିଙ୍କ ନେତୃତ୍ବରେ ଶତାଧÒକ ଛାତ୍ରଛାତ୍ରୀମାନେ ଅଂଶଗ୍ରହଣ କରିଥିଲେ ।\nପ୍ରକାଶ ଯୋଗ୍ୟ ଯେ, କୋଲାକାତା ଏନଆରଏସ ମେଡିକାଲ କଲେଜରେ ରୋଗୀ ଚିକତ୍ସା ଅବହେଳା ଅଭିଯୋଗରେ ସ୍ଥାନୀୟ ଲୋକମାନେ ମେଡିକାଲ ଭିତରେ ପଶି ଡାକ୍ତର ଓ ଛାତ୍ରଛାତ୍ରୀଙ୍କୁ ମାଡ ମାରି ଥିଲେ ।
